***Отчет***

**за дейността на НЧ`` ЗОРА1”-1937г.``**

***с.Бенковски., общ. Аврен***

***за.2023год.***

1. **Управление на читалището**

* управителен съвет; Читалищно настоятелство
* брой членове; пет
* брой заседания през отчетния период; две
* инициативност на членовете; добра

1. **Кадрово обезпечаване**

* утвърден щат; един
* образование; висше
* години на работа в читалището; 4
* качества; инициативност, организационни умение , работа в екип
* квалификация; компютърна грамотност , библиотечно дело в ИКПК, завършено висше образование ВИНС , със специалност „Счетоводство и контрол“

1. **Дейност на читалището**

Дейността ,управлението, устройството, имуществото, издръжката и прекратяване на читалището е регламентирано със Закона за НЧ и устава на НЧ и нашата основна задача като дейци на читалището е да съхраним основните му функции като храм на знанието, духовността и родолюбието на населението. Всички дейности свързани с културно- масовата работа, занимания с деца в свободното им време, социализиране и приобщаване на различните социални и етнически групи и участие в обществена дейност, библиотечна дейност, любителско творчество, беше съобразена с тази основна задача.

**3.1.Бибилиотечна дейност**

Читалището разполага с добър библиотечен фонд с 6920 издания на различна тематика.За увеличението на библиотечният фонд със 433 бр заслуга имат дарителите: Здравко Василев, Веселка Стефанова Райнова, Йоана Йорданова Иванова, Иван Ташков Илчев,Ивайло Бойчев Иванов. Стоянка Маринова дари 3 месечен абонамент на в.Здраве за всички ,както и Н.Николов направи още 2 надстройки за библиотеката безвъзмездно.

Активните ползватели на библиотечният фонд са над 70 човека.

Интересът е предимно към ученическа , художествена и приключенска литература.

Съвместно с ДГ“ Щурче“ –филиал Бенковски и ЧДГ“Мамината къща“ , създадохме традиция , децата да посещават библиотеката и да слушат приказка или представяне на нова книжка . На 20.04.2023г и във връзка с предстоящият световен ден на книгата 23април , гости на библиотеката отново бяха децата от “Мамината къща“. Четохме любими техни приказки „Гарджето певец“, „Майчина сълза“, „ Косе Босе“ а децата рецитираха стихове на Дора Габе и Ран Босилек.

През лятото инициирахме проект : „Големите деца- четат приказки на по-малките“,като дадохме възможност на четвъртокласниците Денис и Атиджан да четат приказки на децата от ДГ Щурче-филиал Бенковски.

На 15.09.2023г по повод 125г от раждането и 100г от смъртта на поета Хр.Смирненски проведохме литературна вечер в чест на поета. След като представихме кратка биография на поета чухме „Приказка за стълбата“и Братчетата на Гаврош“ в изпълнение на незабравимите Сава Хашъмов и Апостол Карамитев. Гост на тържеството беше г-н Мирчев- литератор и преподавател, който направи съвременен анализ на „Приказка за стълбата“.

**3.2. Любителско творчество**

За съжаление през 2023г бяха преустановени сбирките по народни танци поради липсата на корепетитор и хореограф. Направихме опит и дадохме шанс на Маринела Георгиева- млад човек от селото, да води Хийт -аеробика или Йога латес, но интересът не беше достатъчен и се проведоха само няколко сбирки. Любовта на децата към танците успя въпреки липсата на хореограф и Теодора и Атиджан сами съставиха хореографията на танц, който нарекоха „Вълшебен танц“ и представиха на тържество на 05.09.23 по повод 138г от Съединението на Княжество България и Източна Румелия а на 01.11.2023г –Денят на будителите, представиха нов танц в който участниците вече бяха 5.

**3.3. Културно - масова дейност**

Активно функционираха вече създадените клубове , ориентирани към различни възрастови групи:

-Клуб“Здравословно ежедневие“- Всеки ден от 8,30ч. се провеждаше лечебна гимнастика по системата на Норбеков . Състава е плаващ от3 до 7 души, а възрастовата характеристика е от 8г до 65годишни. Несъмнена е ролята на спорта за социалната реализация на всеки човек, бил той възрастен или ученик.

-Клуб по “Художествено слово“- В който членуват 9 деца от 6г до 15го-дишна възраст. Клубът е начин да включим в живота на децата форма на изкуството, която да им даде възможност за творческа ориентация, на участия в рецитали за празниците. Същите деца участваха и представиха 2 приказки „Червената шапчица“ и „ Житената питка“

-Клуб “ Млади и стари заедно на кораба Земя“- където се срещат знанието и опита за заобикалящата ни природа и се възпитава любов у децата към всичко , което ни заобикаля , най- вече да опазим природата чиста като организираме походи по маршрути около селото , бране на билки . За денят на Земята 22ри април, организирахме среща с децата от ДГ Щурче и чухме какво ще направи всяко дете,за да опазим природата .

2023г. започнахме с хоро на площадчето в с. Бенковски до украсената елха от децата и техните родители .

На 21.01.23г отпразнувахме по традиция Бабинден, денят на акушерката и нейната предшественица „бабата“- поела първа новият живот в ръцете си.Заслуга за отглеждане на крехкото дете имат и всички баби, които децата от ЧДГ „ Мамината къща“ поздравиха с песни и стихчета. Поздравителен адрес, придружен от кошница с почерпка имаше и от кмета на Община Аврен.

Създадохме и традиция да подаряваме албум за първите снимки на последното новородено бебе в селото.

На 02.март 2023г отпразнувахме 1март-като Милка Георгиева , в ролята на Баба Марта, закичи мартенички на всички присъстващи , изработени от жените в пенсионерският клуб .Бившата детска учителка разказа легендата за това как е възникнала традицията да се закичваме с мартенички Децата от ДГ Щурче-филиал с.Бенковски бяха подготвили подходяща програма. За предстоящият 3март-Националният празник на Р.България имаше рецитал изпълнен от децата от клуб „Художествено слово“. Кмета на селото Емел Юзбеева, прочете приветствие по повод празника. Тържеството завърши с танц изпълнен от хореографите си Атиджан и Теодора.

За Осми март- съвместно с жените от Пенсионерският клуб организирахме кулинарна изложба. Гост на тържеството беше Емел Юзбеева- кмет на с.Бенковски а специален поздрав към жените поднесе Е.Манолов-кмет на Община Аврен, като поднесе роза за всяка от тях и торта за всички

На 21.март отпразнувахме Първа пролет с много настроение, кулинарни вкусотии и забавна викторина.

Поради липса на пенсионерски клуб,първоначално срещите на пенсионерите се осъществяваха всяка сряда в читалището, но възрастните хора трудно преодоляваха стълбите и ограничихме срещите само по определени поводи.

На 07.04.2023г В очакване на най-светлия празник за нас християните ,Община Аврен организира Великденски концерт, а жените от с.Бенковски взеха участие в кулинарната изложба.

На Лазаров ден 08.април 2023г – Рано сутринта, облечени в народни носии лазарки, първо посетиха църквата, където бяха закичени с върбови клонки след което обходиха селото и наричаха за здраве ,и за берекет гостоприемните стопани, които ги даряваха с яйца.

На 15.04.2023г, по инициатива на нашите английски съселяни с любезното домакинство на Добрина Сидерова , децата се забавляваха като рисуваха и получиха лакомства .

На 21.04.2023г - традиционни гости в библиотеката бяха децата от ДГ Щурче-филиал с.Бенковски по повод предстоящите : Ден на книгата , и Ден на Земята . Разговаряхме за причините да опазваме природата и как тя- Природата - вдъхновява писатели и поети да пишат приказки, как държат ръката на художника да рисува пейзажи , как ни дава вода и въздух, без които не можем.

22.04.2023г – по същият повод, гости в библиотеката бяха децата от ЧДГ „Мамината къща“,с интересни споделени от децата мисли- какви са тези дни и какво е книгата за тях.

12.май2023г се превърна в своеобразен празник за децата, които се насладиха на представените от актьорите на Държавен куклен театър Търговище –„ Три Български приказки“Присъстваха над 60деца.

На 21.май отпразнувахме Св.Константин и Елена и предстоящият 24 май – Денят на българската просвета и култура и славянската книжнина, с пикник на Ени чешма, където чухме много стихчета, песни и приказка за буквите и техни създатели- братята Кирил и Методи.Върнахме се във времето на създаването на Кирилицата а преди това и на Глаголицата.

На 01.06.2023г решихме да обединим празнуването на 01юни –Денят на детето и 2 юни -Денят на Ботев и падналите в борбата за нашата свобода и независимост. Бяхме свидетели на изпълнение на стихове на Ботев с много патос и признание за делото му. Последваха рисунки по темата.

С настъпване на лятната ваканция, инициирахме проект „ Големите деца- четат приказки на по-малките“ като бъдещите четвъртокласници – Денис и Атиджан посетихаха ДГ Щурче-филиал с.Бенковски и четоха приказки на децата .

На 24.06.2023г- рано сутринта на Еньовден тръгнахме за билки и полски цветя. Маршрутът ни отведе до Коджа чешма, споделихме рецепти и информация за набраните билки.

На 01.07.2023, продължихме създадената от вече 2 години традиция за посрещането на изгрева на брега на морето. *Джулай Морнинг, което означава* – Юлско утро), . В ранният утринен час се насладихме на изгрева при устието на р.Камчия и разбира се на ‎ Юрай Хийп, все още желаещите от селото баха твърде малко,за разлика от другите участници.

На 05.09.2023г по повод 138 г от Съединението на Източна Румелия и Княжество България, организирахме тържество на което направихме хронологично проследяване на историческите факти и събития от сключването на Сан Стефанският мирен договор ,последвалите унищожителни за България решения на Берлинският конгрес, Съединението и Сръбско –българската война. Децата от „Клуб художествено слово „ представиха рецитал по темата.

На 06.09.2023 Участвахме в тържественото отбелязване на 40г от създаването на нашата Община Аврен.Селото ни се представи с кулинарна изложба.

На 15.09.2023г по повод 125г от раждането и 100г от смъртта на поета Христо Смирненски се състоя литературна вечер за която вече споменах.

На 16.09.2023г по повод инициативата Да изчистим България за един ден, под ръководството на кмета на селото Е.Юзбеева , бяха сформирани няколко групи в различни посоки обхващайки цялото село .

На 21.09.2023г- във връзка със180г от раждането на Г.Бенковски – патронът на нашето село, организирахме посещение на родното място на Бенковски – Копривщица и бяхме свидетели на двудневните тържества в негова чест. Програмата включваше посещение в къщата- музей на Г.Бенковски и ученически конкурс-„Живо ли е словото на Бенковски“, последва концерт на Представителния ансамбъл на въоръжените сили а в Мемориалният комплекс „Човекът що даде фаталният знак“ станахме свидетели на музикална програма на Гвардейският представителен оркестър,военният духов оркестър, изпълнения на Росица Кирилова и Орлин Горанов. Вечерта имаше светлинен спектакъл“Князът Бенковски“ и заря. На следващия ден беше представен парад на военните униформи „България през вековете“ .Дълбоко сме благодарни на г-н Е.Манолов,който осигурявайки транспорта ,ни даде възможност да се докоснем до света на този велик българин, чието име носи нашето село.

Традиция стана да каним театрална група „Куклени усмивки“ от Търговище. На 11.10.23г отново ни гостуваха с постановката „Приказка за Ох“ за радост на нашите малки приятели от двете детски градини и децата от селото.

На 31.10. 2023г , по инициатива на децата от селото празнувахме Хелоуин. Не съм привърженик на чужди празници , но откликвайки на желанието им, вмъкнахме и образователен елемент.Свързахме Хелоуин в сюжетна линия с училищния живот, като казахме сбогом на старото, лошото, ненужното, агресията , на слабите оценки и в този момент на преход- избрахме и посрещнахме доброто, което винаги побеждава!Деца и майки заедно се забавляваха.

01.Ноември – Денят на будителите, в читалището направихме пътешествие във времето за да си припомним за онези, благодарение на които имаме род и език – нашите будители-духовници, книжовници, възрожденци, борци за свободата ни , от Паисий до наши дни. Направихме и колективно обсъждане на тема: Има ли място днес за будители и как да ги открием?Чухме мненията на деца и възрастни .

За радост на децата, театрална група „Куклени усмивки“ от Търговище ни гостува отново на 17.11.23г с постановката „Чичо Пейовият двор“

Тази година пропуснахме 21.11.2023г -Денят на Християнското семейство, поради заболяване на няколко деца .

От 01.12.23 заработи работилничката на Дядо Коледа. Всеки ден с ентусиазъм и упорита работа бяха изработени сувенири, картички, късмети,украшения, атрибути създаващи радост в нощта на Коледа и Нова година. Активни участници бяха Виктория Христова, Таня Лефтерова,Стоянка Маринова,Снежана Мирчева , Гергана Александрова,Милка Георгиева,Борислава,Валерия Иванова, Румяна Бъчварова и др.

На 17.12.2023г украсихме елхата на площада в селото,за да е по-красива Анна Ганчева дари още 5 осветителни лампички.

А Н.Николов дари поставка за да изложим вещи ,типични за населението от миналото в селото.

23.12.2023г –Настъпи празничният ден на който в очакване на Дядо Коледа , малките ни актьори- Атиджан,Вики,Теди,Силвия,Денис и Ридван представиха приказката „Житената питка“ от Ангел Каралийчев. Открихме и Коледният базар на който бяха представени много изделия изработени от активисти на читалището в Работилничката на Дядо Коледа ,както и кулинарни изкушения приготвени от жители на селото.Участие взеха и представители на местния бизнес ,като предоставиха яйца, колбаси на които искрено благодарим! Резултатът беше невероятен- събрахме 845лв. ,които се надявам да са достатъчни за закупуването на ямурлуци за коледарите.Залата на читалището беше пълна с деца и родители в очакване на Дядо Коледа.Чухме изпълнение на йоника от Александър,много стихчета и песнички, които децата в надпревара за сцената казваха .Когато очакваният Дядо Коледа дойде ,децата получиха книжка и торбички с лакомства,благодарение на спонсорството на Христина Русева,Николай Николов и Ивайло Бойчев.

На 25.12.- Очакваната Коледа- най-светлия празник за всички християни! Рано сутринта селото беше огласено от песните на коледарите, които облечени в народни носии, наричаха стопаните за да има мир ,здраве и благоденствие в домовете, в очакване на една по-хубава година.

--------------------------------------------------------------------------------------------

1. **Работа с младото поколение**

Макар и ограничени по мащаб, читалището продължи да развива дейности по привличане; мотивация за участие в организацията на празници и чествания . Клуб“Млад читател“- продължи с основната задача – да направим книгата приятел на децата. Децата и от двете детски градина в селото посещават библиотеката С интерес слушат приказки , запознават се с детски писатели и техните герои. Създадохме група за модерни танци, като хореографи са самите деца.Имаме и любители актьори,които поставят вече втора приказка.Дано сме посяли зрънце любов към книгите и знанието. Библиотеката се превърна в пръв помощник на учениците в извън учебната им работа .

**5. Работа с малцинствени групи**

Във всички дейности организирани от читалището вземат активно участие всички, независимо от тяхното вероизповедание ,пол и възраст с цел интеграция и приобщаване към социалната среда на малцинствените групи.

**6. Материално техническа база**

Към настоящият момент Читалището разполага с телевизор, DVD, музикална уредба, видео, активна тонколона ,камера и библиотечни стелажи, компютър и принтер,Изработен беше още един стелаж за книги и 2 надстройки.

**7. Работа по проекти-** Работихме и бяхме одобрени по проект за обновяване на фондовете на обществените библиотеки с книги по програма „Българските библиотеки- съвременни центрове за четене и информираност“

**8. Партньорство**

Читалището работи в тясно партньорство с Община Аврен по всички проблеми свързани с осигуряване на средства за подобряване на материално – техническата база и организацията на мероприятия и събития от културният календар. Целите и задачите по които работим са за подобряване на общото състояние на Читалищната база и развиване на по богата читалищна дейност в предвид увеличаващото се население и неговите потребности.

**9. Проект за решения**

-приемане на отчет за дейността на читалището;

-приемане отчет на проверителната комисия.

-приема проектобюджета на Читалището за 2024г.

-избор на читалищно настоятелство, председател и проверителна комисия за периода 2024г-2027г

За провеждане на мероприятия, Читалището работи по Плана и Културния календар на Общината приет и публикуван в сайта,

**Председател :**

**`**

**Елена Бойчева**

**НАРОДНО ЧИТАЛИЩЕ „ЗОРА 1 – 1937“**

**СЕЛО БЕНКОВСКИ , ОБЩИНА АВРЕН , ОБЛАСТ ВАРНА**

**ПЛАН – ПРЕДЛОЖЕНИЕ**

**ЗА**

**ДЕЙНОСТТА НА НЧ“ЗОРА 1-1937“с.БЕНКОВСКИ ,ОБЩ. АВРЕН ЗА 2024г.**

НЧ „ЗОРА 1 -1937г.“ е своеобразен културен център, чиято основна задача е превръщането му в храм на знанието , родолюбието и духовността за населението .

В ежедневна ни работа , нашата цел е използвайки различни форми на изкуството и творчеството , както и отчитайки факторите влияещи върху адаптационните процеси при население с различна етническа , социална и религиозна принадлежност да се развие творческият потенциал при подрастващите , развитие на съзнателно отношение към собственото поведение у възрастните за да се установят качества и отношения , необходими за гражданско общество – възпитаност , толерантност , взаимопомощ и подкрепа, уважение и признателност за постиженията на другия, независимо какъв е по цвят , етнос и култура.

1. За целта сме създали 5 Клуба ориентирани към различни възрастови групи :

* **Клуб „Здравословно ежедневие“** - несъмнена е ролята на спорта за социалната реализация на всеки човек , бил той възрастен или ученик.Планираме ежедневна гимнастика от 8.30ч до 9.30ч.
* **Клуб на природолюбителя “ Млади и стари заедно на кораба Земя“** - задачата ни е да срещнем знанието в лицето на по-възрастните родители за заобикалящата ни природа и възпитаване на любов у децата към всичко , което ни заобикаля с организиране на походи по маршрути около селото , садене на дръвчета , бране на билки , и др, Целта ни е разбиране и опознаване на обекти и явления от живата и неживата природа и създаване на отношение към тях свързано с екологосъобразно поведение и човеколюбие.
* **Клуб по „Художествено слово“ и „Млад актьор“** - Клубът е начин да включим в живота на децата форма на изкуството, която да позволи възможност и ориентиране към творческа дейност на всяко дете
* **Клуб „Сръчни ръце“** – съвместно с Клубът на пенсионерите в с.Бенковски - трудейки се и играейки заедно при направата на поздравителни картички, играчки за елхата , мартеници , вдъхвайки живот на предметите , общувайки с връстници и възрастни се изграждат социални чувства - свикват с мисълта , че живеят в общество и зависят от него.
* **Клуб на „Млад читател“ –** да върнем децата в читалните независимо от многото други технологични възможности да се придобие знание като се развива творческо въобръжение. Да направим книгата приятел на децата с художествено четене един ден седмично , срещи с писатели и творци.

1. Развиване на танцов състав за модерни танци, с възможност за изява на местни, общински и регионални фестивали и конкурси.Изявявайки се с танца децата от различен етнос са оценени и това съдейства за процеса на адаптация .
2. НЧ „Зора1-1937г.“ да продължи да работи за повишаване активността на гражданските общности като организира и провежда местни и национални празници.
3. Читалището да продължи да работи съвместно с Община Аврен по проекти в интерес на обществото и селото.
4. Отбелязване на традиционни събития , организирани от читалището
5. Създадения инициативен комитет за издирване , описване и издаване историята на с,Бенковски да продължи своята работа.

**Материално техническа база**

Консумативи - / тонер , хартия/ - 200,00лв

**Информационна и библиотечна дейност**

Творчески срещи с писатели с Клуба на младият читател- представителни 100,00лв

Обогатяване на библиотечният фонд -200,00лв

**Художествено- творческа дейност**

Детски театрален състав – 1000,00лв

Клубовете горепосочени в т.1 - 200.00лв

**Участие на читалището в инициативи на други организации – събори и фестивали 1000.00лв**

Планът е приет от НЧ „ЗОРА 1 – 1937“ на 28.10.2023г

Утвърдил:

Елена Иванова

|  |  |  |  |  |
| --- | --- | --- | --- | --- |
| 1  ЕИК/ПИК | 000085043 |  |  |  |
| 2.  Фирма/ Наименование | ЗОРА 1 - 1937 |  |  |  |
| 3.  Правна форма | Народно читалище |  |  |  |
| 4.  Изписване на чужд език | NARODNO CHITALISHTE ZORA 1 - 1937 |  |  |  |
| 5.  Седалище и адрес на управление | БЪЛГАРИЯ област Варна, община Аврен с. Бенковски 9133 |  |  |  |

**Представляващи:**

ЕЛЕНА БОЙЧЕВА ИВАНОВА - ПРЕДСЕДАТЕЛ  
ВАНЯ ДРАГНЕВА БАЛТАДЖИЕВА - СЕКРЕТАР

**Настоятелство:**

ЕЛЕНА БОЙЧЕВА ИВАНОВА - ПРЕДСЕДАТЕЛ  
ВАНЯ ДРАГНЕВА БАЛТАДЖИЕВА - СЕКРЕТАР

РУМЯНА СПИРИДОНОВА ИВАНОВА -ЧЛЕН  
ЕЛМИРЕ АЙТИНОВА АТАНАСОВА - ЧЛЕН  
ХАСАН МАХМУДОВ ХАСАНОВ - ЧЛЕН

**Проверителна комисия:**

АННА ГЕОРГИЕВА ГАНЧЕВА  
ЕМЕЛ НЕДЖЕМЕДИНОВА ЮЗБЕЕВА  
КАЛИНКА ДИМИТРОВА ВЪЛКОВА